Suchinthana/ta-wikipedia huggingface dataset:
ஐக்கிய மாகாணம்

ஐக்கிய மாகாணம் (1937–50) (United Provinces-.  (UP),  பிரித்தானிய  இந்தியாவின்  வடக்கில் இருந்த மாகாணம் ஆகும். 1947ல்  இந்திய விடுதலைக்குப் பின்னர் ஐக்கிய மாகாணம் 1955 வரை இந்தியாவில் செயல்பட்டது.

வரலாறு
ஆக்ரா மற்றும் அயோத்தி  பகுதிகளைக் கொண்டு,  ஏப்ரல் 1937ல்  ஐக்கிய மாகாணம் பிரித்தானிய இந்தியா அரசால் நிறுவப்பட்டது. ஐக்கிய மாகாணம் தற்கால உத்தரப் பிரதேசம் மற்றும் உத்தரகண்ட் மாநிலங்களின் பகுதியாக செயல்பட்டது.

மாகாண சுயாட்சி
இந்திய அரசுச் சட்டம், 1935ன் படி, 1937ஆம் ஆண்டில் மாகாண சட்டமன்றங்களுக்கு, மக்களால் தேர்ந்தெடுக்கப்பட்ட பிரதிநிதிகளைத் தேர்ந்தெடுக்க நடந்த தேர்தலில், இந்திய தேசிய காங்கிரசு அதிக தொகுதிகளைக் கைப்பற்றி  ஐக்கிய மாகாணத்தில் வெற்றி பெற்றும் அரசு அமைக்க முன்வரவில்லை.
இதனால் ஐக்கிய மாகாண ஆளுநர், தேசிய விவசாய கட்சிகளின் தலைவரான சட்டாரி நவாப் முகமது அகமது செய்யது கான் தலமையில் அரசு அமைக்க அழைத்தது.   

ஜூலை 1937ல் காங்கிரஸ் கட்சி அரசு அமைக்க சம்மதித்ததால், ஐக்கிய மாகான ஆளுநர் ஹாரி கிரகம் ஹேய்க்,  கோவிந்த் வல்லப் பந்த்  தலைமையிலான அமைச்சரவைக்கு பதவிப் பிரமானம் செய்து வைத்தார். 

1939ல் அனைத்து மாகாணங்களிலும் பிரித்தானிய ஏகாதிபத்தியத்திற்கு எதிர்ப்பு தெரிவித்து, காங்கிரஸ் தலைமையிலான அமைச்சரவைகள் பதவியை துறந்ததால், மாகாணங்களின் ஆளுநர்களின் ஆட்சி அமலாக்கப்பட்டது.
பின்னர் 1946ல் நடைபெற்ற மாகாண சட்டமன்றங்களுக்கு நடைபெற்ற தேர்தல்களில், ஐக்கிய மாகாணத்தில் காங்கிரஸ் கட்சியின் முதலமைச்சராக கோவிந்த் வல்லப் பந்த் மீண்டும் தேர்ந்தெடுக்கப்பட்டார்.

இந்திய விடுதலைக்குப் பின்னர் 
1947ல் இந்திய விடுதலைக்குப் பின்னர் ஐக்கிய மாகாணத்தில் இருந்த இராம்பூர், காசி, கார்வால் போன்ற சுதேச சமஸ்தானங்கள் இந்தியாவின் ஐக்கிய மாகாணத்துடன் இணைக்கப்பட்டது.
25 சனவரி 1950ல் ஐக்கிய மாகாணத்தின் பெயர் உத்தரப் பிரதேசம் என பெயர் மாற்றம் செய்யப்பட்டது.
2000ல் உத்தரப் பிரதேசத்தின் வடகிழக்கு பகுதியான உத்தராஞ்சல் பகுதியை உத்தரகண்ட் மாநிலமாக பிரிக்கப்பட்டது.

இதனையும் காண்க
 ஐக்கிய ஆக்ரா மற்றும் அயோத்தி மாகாணம்
 பிரித்தானிய இந்தியாவின் மாகாணங்களும், ஆட்சிப் பகுதிகளும்

மேற்கோள்கள்

உத்தரப் பிரதேசத்தின் வரலாறு
பிரித்தானிய இந்தியாவின் மாகாணங்கள்
இந்திய வரலாறு
இசுப்பிரங் தாளம்

ஸ்பிரங் தாளம் (Sprung rhythm) என்பது இயற்கையான பேச்சின் தாளத்தைப் பின்பற்றுவதற்காக வடிவமைக்கப்பட்ட ஒரு கவிதைத் தாளமாகும். அது அழுத்தி உச்சரிக்கப்பட வேண்டிய முதல் அசையைக் கொண்ட சீரிலிருந்து கட்டமைக்கப்படுகிறது;  பல அழுத்தி உச்சரிக்காத அசைகள் அதனைத் தொடராலாம்.   இதை அறிமுகபடுத்தியவர் ஜெரார்டு மேன்லி ஆப்கின்சு  என்ற பிரித்தானியக் கவிஞர் ஆவார்.  ஆப்கின்சு, பழைய ஆங்கில நாட்டுப்புறப் பாடல்கள், வசன கவிதைகள,  வில்லியம் சேக்சுபியர், ஜான் மில்டன் கவிதைகளில் பெயர் அறியப்படாத நிலையில் இச் சந்தத்தைத் தான் கண்டதாகக் கூறுகிறார். அவர்  அழுத்தி   உச்சரிக்கப்பட வேண்டியவைகளை குறிப்பிடுவதற்கு சுட்டிக்காட்டுதலில் குறியெழுத்து (acute e.g. á , shéer) வழிமுறைகளைப் பயன்படுத்தினார். இதில் இவர் அசையின் இயல்பான நேரத்தை, உச்சரிக்கும் அசை சார்ந்த நேரமாக மாற்றினார். சில திறனாய்வாளர்கள், அவர் வெறுமனே கலப்பு, ஒழுங்கற்ற சீர்களைக் கொண்ட புதுக்கவிதை போன்றவற்றுக்கு இவ்வாறு ஒரு பெயரிட்டுள்ளதாக் கருதுகின்றனர்

மேற்கோள்கள்

ஆங்கில கவிதை
துப்புரவு முடிந்த தூத்துக்குடி மாவட்ட ஆசிரியர்கள் தொடங்கிய கட்டுரைகள்
சையாதியா சைசாண்டியா

சையாதியா சைசாண்டியா (Cyathea gigantea) என்பது பெரணி மர வகையைச் சார்ந்தது. இது வடகிழக்கு இந்தியா முதல் தென்னிந்தியா, நேபாளம், மியான்மர், தாய்லாந்து, லாவோஸ், வியட்நாம், மலாய் தீபகற்பம், மத்திய சுமத்திரா மற்றும் மேற்கு ஜாவா ஆகிய நாடுகளில் காணப்படுகிறது.

இத்தாவரமானது சையாத்தியா கிளாபரா போன்றே காணப்படுவதாகத் தாவரவியலாளர்கள் லாா்ச் மற்றும் பிராக்கின்ஸ் தொிவிக்கின்றனா். மேலும் சாயத்தியா போடோபில்லா மற்றும் சையாத்தியா சய்டியுபியா தாவரங்களோடு ஒரு குழுவாகப் பண்புகளில் ஒத்துப் போவதாகவும், மேற்காணும் பெரணி வகைகளுக்கிடையேயான தொடா்பினைத் தொிந்து கொள்ள மேலும் ஆராய்ச்சிகள் தொடரப்பட வேண்டும் என்று இவர்கள் தெரிவிக்கின்றனர். சைசாண்டியா என்னும் பதம் மிகப்பொிய ஓலை போன்ற இலை அமைப்பை குறிப்பதாகக் கொள்ளலாம்.

600-1000 மீட்டா் வரை உயரத்தில் ஈரமான வெளிகளில் வளரக் கூடியது. தண்டுப் பகுதியானது நேராகவும் 5 மீட்டா் அல்லது அதற்கு மேலும் உயரமாக வளரக் கூடிய தன்மை கொண்டது. 
இலைப்பகுதி இரண்டு அடுக்கு மற்றும் மூவடுக்கு முறையில் காணப்படுகிறது. இலைக்காம்புப்பகுதி நீளமாகவும் செதில்கள் உதிா்ந்த பிறகு அடா் கறுப்பு நிறமாகவும் கடினமாகவும் தென்படுகிறது. செதில்கள் அடா்ந்த பழுப்பு நிறத்தில் ஒளி ஊடுருவும் தன்மையானதாகவும், குறுகிய நிறமிழந்த நுனிகளை உடையதாகவும் உள்ளது. வட்ட வடிவமான சோரைகைள கொண்டுள்ளது.

மேற்கோள்கள் 

Braggins, John E. & Large, Mark F. 2004. Tree Ferns. Timber Press, Inc., p. 136. 
The International Plant Names Index: Cyathea gigantea

துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
மரங்கள்
தாவரவியல் பெயருடையக் கட்டுரைகள்
தமிழக ஆசிரியர்கள் தொடங்கிய தாவரவியல் கட்டுரைகள்
தகவற்பெட்டி மேம்பாடு தேவைப்படும் தாவரவியல் கட்டுரைகள்
சுற்றுச்சூழல் மேலாளர்

சுற்றுச்சூழல் மேலாளர் என்பவர் சுற்றுச்சூழலைப் பாதுகாக்கும் காரணிகளின் அடிப்படையில் ஒரு சில திட்டங்களையோ 
உத்திகளையோ சில நிறுவனங்களுக்கு வழங்கி உதவுபவரும் செயல்படுத்துபவரும் ஆவார்.  சுற்றுச்சூழல் மேலாள்ர்கள் இயற்கை முகவர் தொடங்கி, பெருநிறுவன சுற்றுச்சூழல் முகவர் உள்ளடங்க, உள்ளூரில் பகுப்பாய்வு செய்யும் உள்ளூர் சுற்றுச்சூழல் மேலாளர், 
உழவர்கள், சுற்றுச்சூழல் ஆர்வலர்கள் ஆகியோருடன் தொடர்புபடுத்தப்படுகின்றனர். சுற்றுச்சூழல் மேலாளர்கள் பெரும் திட்டங்களை அரசியல்சார்ந்தும், அரசியல் சாராமலும் செயல்படுத்துவர். 

சுற்றுச்சூழல் நவீனமயமாக்கலின் நோக்கம் என்பது சுற்றுச்சூழல் மேலாண்மையினை பலவித கருத்தாக்கங்களையும் சிந்தனைகளையும் திட்டங்களாக உருவாக்கி அவற்றை செயல்படுத்துவதாகும்.

நிறுவன சுற்றுச்சூழல் மேலாளர் 
கடந்த பத்தாண்டுகளில் இங்கிலாந்தின் ஸ்டீவ் பைன்மேன் சுற்றுச்சூழல் மேலாளர்களைக் கொண்டு "பசுமை" தாரக மந்திரத்தை விழிப்புணர்வாக பரவலாக்கினார்.  இவ்வாறு செய்வது விளைச்சல் செயல்பாடுகளை மாசுக்கள் இன்றி செய்திடவும், அச்செயல்பாடுகளை சட்டநிலையாக்கவும் உதவுகிறது. ஐணைகுழுமச் சுற்றுச்சூழல் மேலாளர்கள்  ஈட்ட நோக்குடன் செயல்படுவதில்லை எனவும், சுற்றுச்சூழல் பாதுகாப்பிற்கு எதிராக செயல்படுவதில்லை எனவும் உறுதியினை மேற்கொள்ள வேண்டும்.</ref> Literature differentiates different styles by managers to engage with the environment.

மாநில சுற்றுச்சூழல் மேலாளர் 
அரசு நிறுவனங்கள் சுற்றுச்சூழல் சீராக்குதலை செயல்படுத்த தங்கள் ஊழியர்களைக் கொண்டு நேரடியாகவும், தங்கள் சார்பில் குடிசார் முகவர்களை பயன்படுத்தியும் பணியாற்றலாம்.

சுற்றுச்சூழல் மேலாளர்களின் ஆய்வு 
பல்வேறு  அறிவியலாளர்கள் சுற்றுச்சூழல் நிர்வாகத்தில் நேரடியாக ஈடுபட்டுள்ளனர்.  தற்போது 
நடைமுறைப்படுத்தப்படும் பரிந்துரைகள் சரியானபடி செயல்படுகின்றதா என ஆய்வு செய்கின்றனர்.  இருப்பினும், மனிதர்கள் சுற்றுச்சூழலை ஆய்வு செய்ய முடியும் என்ற கருத்து தொடர்ந்து விமர்சிக்கப்பட்டே வருகிறது.

மேற்கோள்கள்:

வெளி இணைப்புகள் 
 How do you manage? Unravelling the situated practice of environmental management
 The Environmental Manager Symposium

துப்புரவு முடிந்த தஞ்சாவூர் மாவட்ட ஆசிரியர்கள் தொடங்கிய கட்டுரைகள்
தமிழக ஆசிரியர்கள் தொடங்கிய தாவரவியல் கட்டுரைகள்
சுற்றுச்சூழலியல்
ஃபுட் அண்ட் நியூட்ரிசியன் புல்லட்டின்

ஃபுட் அண்ட் நியூட்ரிசியன் புல்லட்டின் (Food and Nutrition Bulletin) என்பது ஆங்கிலத்தில் வெளிவரும் ஒரு காலாண்டு ஆய்விதழ் ஆகும். இது 1978 ஆம் ஆண்டில் டாக்டர் நெவின் எஸ். ஸ்கிரிம்ஷா என்பவரால் நிறுவப்பட்டு, சாக் பப்ளிகேசனால் வெளியிடுகிறது. அந்தப் ஆய்விதழானது  கொள்கை பகுப்பாய்வு, அசல் அறிவியல், சமூக ஆய்வு, வளரும் நாடுகளில் மனித ஊட்டக்குறை மற்றும் ஊட்டச்சத்து தொடர்பான கல்வி மதிப்பீடுகள் போன்றவை குறித்து ஆய்வுகளை வெளியிடுகிறது. இது டஃப்ட்ஸ் பல்கலைக்கழகத்தில் ஃபிரட்மேன் பள்ளியில் ஊட்டச்சத்து அறிவியல் மற்றும் கொள்கை அமைந்துள்ள,  நெவின் எஸ். ஸ்கிரிம்ஷா சர்வதேச ஊட்டச்சத்து அறக்கட்டளையின் அதிகாரப்பூர்வ வெளியீடு ஆகும்.

சுருக்கம் மற்றும் அடைவு 
இந்த இதழானது ஃபினான்ஸ் சயின்ஸ் அண்ட் டெக்னாலஜி என்ற பிரிவில் உள்ள 128 பத்திரிகைகளில் 57 வது இடத்தைப் பெற்றுள்ளது. மேலும் "ஊட்டச்சத்து மற்றும் உணவுமுறை" என்ற பிரிவில் 81 பத்திரிக்கைகளில் 61 வது இடத்திலும் உள்ளது.

மேற்கோள்கள் 

ஆங்கில அறிவியல் ஆய்விதழ்கள்
காலாண்டு இதழ்கள்
திருக்கானூர் செம்மேனிநாதர் கோயில்

திருக்கானூர் செம்மேனிநாதர் கோயில் பாடல் பெற்ற சோழ நாடு காவிரி வடகரைத் தலங்களுள் ஒன்றாகும்.

அமைவிடம்
திருஞானசம்பந்தமூர்த்தி நாயனார், அப்பர் பாடல் பெற்ற இச்சிவாலயம் இந்தியாவின் தமிழகத்தில் தஞ்சாவூர் மாவட்டத்தில் திருக்காட்டுப்பள்ளியில் இருந்து சுமார் 5 கி.மீ. தொலைவில் அமைந்துள்ளது. தேவாரப் பாடல் பெற்ற தலங்களில் சோழ நாடு காவிரி வடகரைத் தலங்களில் அமைந்துள்ள 56வது தலம் ஆகும்.

தல வரலாறு 
ஒரு சமயம் இவ்வூரில் பெரும் வெள்ளப் பெருக்கு ஏற்பட்டது. அப்போது கோயில் முழுவதும் மூழ்கிய நிலையில், ஒரு கரும்பு மட்டுமே அங்கு முளைத்திருக்க அங்கு தோண்டியபோது மணலில் கோயில் கண்டுபிடிக்கப்பட்டதாக தல வரலாறு கூறுகிறது.

அம்பிகை சிவயோகநாயகி எனும் பெயரில் அருள்பாலிக்கிறாள். இறைவனை நோக்கி தவமிருந்ததால் அப்பெயர் பெற்றாள்.

அமைப்பு 
கிழக்கு நோக்கிய மூன்று நிலை இராஜகோபுரமும் ஒரு பிரகாரமும் கொண்ட கோயிலாகும். கருவறை விமானம் உருண்டை வடிவிலான ஏகதளம் கொண்டதாகும்.

அம்பாள் திருமேனி சாளக்கிராமக் கல்லினால் ஆனது. பாடல் பெற்ற தலமாகும்.

நடைத் திறக்கும் நேரம் 
காலை 7 மணி முதல் 12 மணி வரை
மாலை 4 மணி முதல் 8 மணி வரை

வழிபட்டோர்
அக்கினி வழிபட்ட தலமென்பது தொன்நம்பிக்கை.

இவற்றையும் பார்க்க
 சிவத் தலங்கள்
 தேவாரத் திருத்தலங்கள்
 மாவட்ட வாரியான தேவாரம் பாடல் பெற்ற சிவாலயங்கள்
 திருஞான சம்பந்தர்
 சுந்தரர்
 திருநாவுக்கரசர்

உசாத்துணை 
தஞ்சாவூர் மாவட்டம், திருக்கோயில்கள் வழிகாட்டி, இந்து சமய அறநிலையத்துறை வெளியீடு 2014.

வெளி இணைப்புகள் 
 தலவரலாறு, சிறப்புகள், அமைவிடம் 
 கோயில் வரலாறு

தேவாரம் பாடல் பெற்ற சிவன் கோயில்கள்
துப்புரவு முடிந்த தஞ்சாவூர் மாவட்டத்திலுள்ள சிவன் கோயில்கள்
காவேரி வடகரை சிவன் கோயில்கள்
மின்காட்டி

மின்காட்டி   (Electroscope) என்பது  மின்னூட்டங்களின் இருப்பையும், அவற்றின் அளவையும் கண்டறியப் பயன்படுத்தப்பட்ட துவக்ககால அறிவியல் கருவியாகும். சோதிக்கப்படும் பொருளின் மீது கூலும் விசையால் ஏற்படும் நகர்வினைக்கொண்டு, இக்கருவியானது மின்னூட்டத்தைக் கண்டுபிடிக்கிறது. ஒரு பொருளின் மின்னூட்டமானது அதன் மின்னத்தத்துடன் விகிதசமத்தில் இருக்கும்.  மின்காட்டியினைக் கொண்டு அளக்கப்படும் மின்னூட்டத்தின் அளவு தோராயமானதாகத்தான் இருக்கும்.  மின்னூட்டத்தின் அளைவைத் துல்லியமாகக் கணிப்பதற்கு "மின்னளவிகள்" பயன்படுகின்றன.

மின்காட்டிதான் முதல் மின்கருவியாகும். பிரித்தானிய மருத்துவர் வில்லியம் கில்பர்ட்டால் 1600 களில், முதல்  மின்காட்டி கண்டுபிடிக்கப்பட்டது.  இது "வெர்சோரியம்"  (versorium) என அழைக்கப்பட்ட ஒரு சுழலும் ஊசியாகும். 
ஆஸ்திரிய அறிவியலாளர் விக்டர் ஹெஸ், அண்டக் கதிர்களின் கண்டுபிடிப்பின் போது மின்காட்டியைப்  பயன்படுத்தினார்.

மேற்கோள்கள்

நூற்பட்டியல்

வெளி இணைப்புகள் 
 
 
 

நிலைமின்னியல்
அளவிடும் கருவிகள்
துப்புரவு முடிந்த திருவண்ணாமலை மாவட்ட ஆசிரியர்கள் தொடங்கிய கட்டுரைகள்
மலர் மருத்துவம்

எஸ்மலர் மருத்துவம் (Bach flower remedies) என்பது ஹோமியோபதி மருத்துவத்துக்கு சகோதர மருத்துவமாகத் திகழ்கிறது. மலர் மருந்துகளைக் கண்டுபிடித்தவர் ஹோமியோபதியிலும், ஆங்கில மருத்துவத்திலும் புகழ்பெற்ற மருத்துவர் எட்வர்டு பாட்ச் என்பவர். எந்த நோய்க்கும் மனமே மூலகாரணமாகும். நோய்க்கான ஆரம்ப இடம் மனம் என்பதை அறிந்து கொண்டார். மனதை சரிப்படுத்தினால், உடல் குணமடையும் என்பதைத் தெரிந்து கொண்டதால் 1930-ல் காடுகளுக்குச் சென்று அங்குள்ள மலர்களையும், இலைகளையும் உண்டு சோதித்துப் பார்த்தார். 

மனதில் ஏற்படும் நம்பிக்கையே மருந்து பயமே நோய் என்பது உண்மை

பல மலர்களைப் பலருக்கும் கொடுத்து சோதித்துப் பார்த்தார். மனதை ஒழுங்குபடுத்தக்கூடிய 38 மலர்களைச் சேகரித்து 38 மருந்துகளை தயாரித்தார். மலர் மருத்துவப் பயன்பாட்டினைப் பரப்பினார். பாட்சின் மலர் மருத்துவத்தின் மருந்தியக்கச் சோதனைகளின் முறையான மதிப்பீடுகள் வாயிலாக மருந்துப்போலி விளைவைத் தருவதைத் தவிர இம்மருத்துவத்தில் பலனில்லை என்று விமர்சனத்துக்குள்ளானது.50 : 50 விகிதத்தில் நீரும் சாராயத்தின் கலவையாக மலர் மருத்துவத்தின் மூல நீர்மமருந்து உள்ளது என்றும், கடைகளில் விற்பனை செய்யப்படுவன இந்த மூல மருந்தினைப் பெரும்பாலும் சாராயம் கொண்டு நீர்க்கச் செய்யப்பட்டவையாய் உள்ளதால் மருந்தில் சேர்க்கப்பட்ட தாவரத்தின் வாசனைகூட மருந்தில் நுகர்ந்தறியப்பட முடியாததாக இருப்பதாகவும் கூற்றுக்கள் வெளியாயின.

மேற்கோள்கள்

தொடர்புடைய நூல்கள் 
 மலர் மருந்துகள், Dr. Martial Mariapragassam,Homoeo Research & Educational Institute, Pondicherry,(1985) Page: 1-16
 ஹோமியோபதி எல்லோருக்கும் ஏற்றது, டாக்டர்.எஸ்.வெங்கடாசலம், Minimax, Chennai, (2009), Page: 75-79
 மகிழ்ச்சி தரும் மலர் மருத்துவ!ம், மரு கு. பூங்காவனம், தமிழ்மண் பதிப்பகம், சென்னை, (2009) பக்கம்: 185-194

வெளியிணைப்புகள் 
The Original Bach Flower Remedies

துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
மாற்று மருத்துவ முறைகள்
தமிழக ஆசிரியர்கள் தொடங்கிய தாவரவியல் கட்டுரைகள்
மோரிஸ் நினைவு கட்டிடம்

மோரிஸ் நினைவு கட்டடம் (Morris Memorial Building) அமெரிக்காவின் டென்னசி மாநிலத்தின் நாஷ்வில்வில் உள்ள ஒரு வரலாற்றுக் கட்டடம் ஆகும். இது அமெரிக்காவில் நிறுவப்பட்ட ஆபிரிக்க-அமெரிக்க தேசிய திருமுழுக்காளர்கள் மாநாட்டுக் குழுவினருக்காக 1920 ல் கட்டப்பட்டது. அதன் நீண்டகாலத் தலைவரான எலியாஸ் கேம்ப் மோரிஸின் பெயரால் வழங்கப்பட்டுவருகின்றது.

இருப்பிடம் 
டென்னசி மாநிலத்தின் டேவிட்சன் மாவட்டத்தின் இருக்கையான 330 சார்லோட் நிழற்சாலையில், நாஷ்வில்லில் இந்தக் கட்டடம் அமைந்துள்ளது.

வரலாறு 
இதன் கட்டுமானம் 1924 இல் தொடங்கி 1926 ஆம் ஆண்டில் நிறைவு செய்யப்பட்டது. இது அமெரிக்காவில் நிறுவப்பட்டஒரு ஆபிரிக்க அமெரிக்கன் கிறிஸ்தவப் பிரிவான தேசிய திருமுழுக்காளர்கள் மாநாடு குழுவின் நாஷ்வில் அலுவலகத்தில் ஞாயிறு பள்ளி வெளியீட்டு வாரியம் பணியாற்றுவதற்காக கட்டப்பட்டது. இந்தக் கட்டடம் பல ஆபிரிக்க அமெரிக்க வணிக அலுவலகங்களைக் கொண்டிருந்தது. 

2016 ஆண்டுப்படி, தொடக்கத்திலிருந்தே ஆபிரிக்க-அமெரிக்க வணிக அலுவலகங்களைக் கொண்டிருந்த கட்டடங்களில் இன்னும் எஞ்சியிருக்கும் ஒரே கட்டடம் இதுவாகும்.

கட்டிடக்கலை முக்கியத்துவம் 
இது கட்டடக்கலை நிறுவனமான மெக்கிசாக் & மெக்கிசாக்கால் புதுச்செவ்வியல் கட்டிடக்கலை பாணியில் வடிவமைக்கப்பட்டது. 1985 சனவரி இரண்டாம் நாள் முதல் இது ஐக்கிய அமெரிக்க வரலாற்று இடங்களுக்கான தேசியப் பதிவேட்டில் பட்டியலிடப்பட்டுள்ளது.

மேற்கோள்கள் 

ஐக்கிய அமெரிக்கக் கட்டிடக்கலை
டென்னிசி
தலைமை அமைச்சரின் கிராமப்புற சாலை மேம்பாட்டுத் திட்டம்

தலைமையமைச்சரின் கிராமப்புற சாலை மேம்பாட்டுத் திட்டம் (PMGSY) தேசிய அளவில் மத்திய அரசின்  நிதி உதவியால்  ஊரகங்களில் உள்ள அனைத்து சாலையற்ற கிராமங்களுக்கும் சாலை ஏற்படுத்தும் நோக்கத்துடன் 2000 ஆம் ஆண்டு திசம்பர் 25-ம் தேதி  தொடங்ககப்பட்டது. இத்திட்டம் முன்னாள் இந்தியத் தலைமை அமைச்சர் அடல் பிகாரி வாஜ்பாயியால் அறிமுகப்படுத்தப்பட்டது. இத்திட்டம் மைய  ஊரக மேம்பாட்டு அமைச்சகத்தின் கீழ் செயல்படுகிறது.

நோக்கம் 
அனைத்து கிராமங்களுக்கும் சாலை ஏற்படுத்த வேண்டும் என்பதே இத்திட்டத்தின் நோக்கமாகும். அதன்படி,

 2003 ஆம் ஆண்டிற்குள் 1000 பேரும் அதற்கு மேல் மக்கள் தொகைக் கொண்ட கிராமங்களுக்கு சாலை வசதி ஏற்படுத்துதல்.
 2007 ஆம் ஆண்டிற்குள் 500 பேரும் அதற்கு மேல் மக்கள் தொகைக் கொண்ட கிராமங்களுக்கு சாலை வசதி ஏற்படுத்துதல்.
 2003 ஆம் ஆண்டிற்குள் 500 பேரும்ம் அதற்கு மேல் மக்கள் தொகைக் கொண்ட மலைவாழிடங்கள் (வட கிழக்கு, சிக்கிம், இமாச்சலப் பிரதேசம், சம்மு காசுமீரம், உத்திராஞ்சல்) பழங்குடி, பாலைவனப் பகுதிகளில் சாலை வசதி ஏற்படுத்துதல்.
 2007 ஆம் ஆண்டிற்குள் 250 பேரும் அதற்கு மேல் மக்கள் தொகைக் கொண்ட மலைவாழிடங்கள் (வட கிழக்கு, சிக்கிம், இமாச்சலப் பிரதேசம், சம்மு காசுமீரம், உத்திராஞ்சல்) பழங்குடி மற்றும் பாலைநிலப் பகுதிகளில் சாலை வசதி ஏற்படுத்துதல்.

இணையத்தள மேலாண்மை, கண்காணிப்பு அமைப்பு (OMMS) 
இத்திட்டத்தினைச் சரியான முறையில் செயல்படுத்த ஓர் இணையத்தள  மேலாண்மை, கண்காணிப்பு அமைப்பு (OMMS) புவியியல் தகவல் முறையில் (GIS) ஏற்படுத்தப்பட்டுள்ளது. இத்திட்டத்திற்கான இலக்குகளை அடையாளம் காணவும், திட்டப்பணிகளின் முன்னேற்றத்தைக் கண்காணிக்கவும் இவ்வமைப்பு உருவாக்கப்பட்டது.  மகாராட்டிரா மாநிலத்தில் பூனே நகரில் உள்ள மின் ஆளுகை  துறையான சி-டாக் (C-DAC - Centre for Development of Advanced computing), எனப்படும் ஒன்றிய உயர்தர கணினி மேம்பாட்டு மையத்தால்  வடிவமைக்கப்பட்டது. சிடாக்கு இந்தியாவின் முதன்மையான கணினியியல் ஆராய்ச்சிக்கும் மேம்பாட்டுக்குமான நிறுவனம் ஆகும்.  இந்தியாவின் மிகப்பெரிய தரவுத் தளங்களில் ஒன்றாகும்.

ஒவ்வொரு புதிய சாலை ஏற்படுத்தும்பொழுதும் அதற்கான செலவினங்களைக் கண்காணிக்கும் வகையில் இணையத்தள மேலாண்மை, கண்காணிப்பு அமைப்பில் (OMMS) ஒரு தனித் தொகுதி உள்ளது. மாநில, மாவட்ட அதிகாரிகள் அளிக்கும் தரவுகளின்படி, இணையத்தள  மேலாண்மை, கண்காணிப்பு அமைப்பு (OMMS) அனைத்து மக்களும் காணக்கூடிய விரிவான அறிக்கையை உருவாக்குகிறது. இது மின்னனியல் முறைமைகள் வழியாக பணம் செலுத்துதல், கடவுச்சொல் பாதுகாக்கப்பட்ட கையடக்க வடிவக் கோப்புகள் (PDF), ஊடாடும் அறிக்கைகள் போன்ற மேம்பட்ட  கூறுபாடுகளை உள்ளடக்கியுள்ளது.

மேற்கோள்கள் 

துப்புரவு முடிந்த காஞ்சிபுரம் மாவட்ட ஆசிரியர்கள் தொடங்கிய கட்டுரைகள்
சாலை கட்டமைப்பு
ஊரகச் சமூக வளர்ச்சி
பாவாகத்

பாவாகாத் (Pavagadh) என்பது குஜராத் மாநிலத்தில் வதோதராவிலிருந்து 46 கிலோமீட்டர் (29 மைல்) தொலைவில் உள்ள பஞ்சமகால் மாவட்டத்தில் ஒரு மலைப் பிரதேசம் ஆகும். ஒவ்வொரு நாளும் ஆயிரக்கணக்கான பக்தர்கள் கொண்டாடப்படும் புகழ்பெற்ற மகாகாளி கோயிலாக இது அறியப்படுகிறது. இது ராத்வாஸால் ஆதிக்கம் நிறைந்த பழங்குடிப் பகுதியாகும். சம்பானேர்-பாவாகத் தொல்லியல் பூங்காவின் பகுதி 2004 ஆம் ஆண்டு யுனெசுகோவால் உலக பாரம்பரிய தளமாக அறிவிக்கப்பட்டது. .

புவியியல் அமைப்பு 

பாவாகாத் மலைத்தொடர்  822 மீட்டர் உயரம் கொண்டது.  மலையின் கிழக்குப் பக்கத்தில், திரு ஹரி பாரி என்பவரால்  இயங்கும் இரங்க்பூர் ஆசிரமம் உள்ளூர் பழங்குடியினரை உயர்த்துவதற்காக வேலை செய்கிறது. 490 மீட்டர் உயரத்தில் இருக்கும்  பீடபூமியை "மச்சி ஹவேலி" என்று அழைக்கப்படுகிறது.

மேற்கோள்கள்

வெளி இணைப்புகள் 
 Pavagadh City of Gujarat State
 Pavagadh Temple 
 Pavagadh - Shakti Peeth in Gujarat
 Pavagadh Fort and Early Temples 
 Champaner-Pavagadh Archaeological Park Photos 
 Images 
  

குசராத்து
பஞ்சமகால் மாவட்டம்
குஜராத் மாநிலத்திலுள்ள ஊர்களும் நகரங்களும்
செந்தூரகம்

செந்தூரகம் (Pyrethrum) என்பது பல சிவந்தி மலரின் ஒரு வகையாகும் . செந்தூரகம் என்பது முன்னர் பைரத்ரம் இனத்தில் சேர்க்கப்பட்ட தாவரங்களுக்கு பொதுவான பெயராக தொடர்ந்து பயன்படுத்தப்படுகிறது. இது கிரிசான்தமம் சினெராரிஃபோலியம் மற்றும் கிரிசான்தமம் கோசினியம் ஆகியவற்றின் உலர்ந்த மலர்த் தலைகளிலிருந்து தயாரிக்கப்படும் இயற்கை பூச்சிக்கொல்லியின் பெயராகும். இதன்  மூலப்பொருள் பைரெத்ரின்கள் ஆகும் .

தெளிப்பான்கள் 
செந்தூரகம் பல நூற்றாண்டுகளாக ஒரு பூச்சிக்கொல்லியாகவும்,  மற்றும் மத்திய கிழக்கில் பேன் மருந்தாகவும் பயன்படுத்தப்படுகிறது ( பாரசீக தூள், "பாரசீக பெல்லிட்டரி" என்றும் அழைக்கப்படுகிறது). இது ஆஸ்திரிய தொழிலதிபர் ஜே. சாச்செர்லால் சாச்செர்லின் என்ற வணிகக் குறி மூலம் உலகம் முழுவதும் விற்கப்பட்டது. சான்றளிக்கப்பட்ட கரிம வேளாண்மையில் பயன்படுத்தப்படும் அனுமதிக்கப்பட்ட செயற்கை அல்லாத பூச்சிக்கொல்லிகளில் இதுவும் ஒன்றாகும்.

சான்றுகள்

வெளியிணைப்புகள்

 National Pesticide Information Center: Pyrethrins and Pyrethroids Fact Sheet
 CDC - NIOSH Pocket Guide to Chemical Hazards
 EXTOXNET: Pyrethrins and Pyrethroids
 "What is Pyrethrum?"
 Role of aphid alarm pheromone produced by the flowers in repelling aphids and attracting ladybug beetles 

துப்புரவு முடிந்த நாமக்கல் மாவட்ட ஆசிரியர்கள் தொடங்கிய கட்டுரைகள்
ஐரோப்பியத் தாவரங்கள்
பைரித்ராய்டுகள்
வீட்டு வேதிப்பொருள்கள்
தமிழக ஆசிரியர்கள் தொடங்கிய தாவரவியல் கட்டுரைகள்
தகவற்பெட்டி தேவைப்படும் தாவரவியல் கட்டுரைகள்
குழந்தை சுரண்டல்

குழந்தை சுரண்டல் (exploitation of children) என்பது குழந்தைகளின் உழைப்பு மூலமாகவோ அல்லது பாலியல் ரீதியாகவோ சட்டங்களுக்கு முரணாகப் பயன்படுத்தும ஒரு வன்செயல் ஆகும். ஈடுபடும் பணிகளில் உழைப்பு சுரண்டலோ அல்லது பாலியல் சுரண்டலோ இருக்குமேயானால் அது கல்வி பயில இடையூறாக அமையும். அக்குழந்தை சுரண்டலுக்கு ஆளாகியுள்ளது எனவும் கொள்ளலாம். வணிகரீதியான பாலியல் சுரண்டல் என்பது ஒரு குழந்தையை விபச்சாரத்தில் கட்டாயப்படுத்துதல்,". பாலியல் கடத்தல், இளவயது திருமணம், குழந்தை பாலியல் சுற்றுலா மற்றும் குழந்தைகளை பாலியல் நடவடிக்கைகளில் சுரண்டும் வேறு எந்த முயற்சியையும் கொண்டுள்ளது.

வணிகரீதியான பாலியல் சுரண்டலின் பரவலான தேசிய மதிப்பீட்டை உருவாக்குவது கிட்டத்தட்ட சாத்தியமற்றதாக இருக்கிறது. அமெரிக்காவில் உள்ள குழந்தைகளின். உலகளவில் வணிகப் பாலுறவுக்காக சுரண்டப்படும் ஒரு மில்லியன் குழந்தைகள் இருப்பதாக மதிப்பிடப்பட்டுள்ளது. சுரண்டப்படும் ஒரு மில்லியன் குழந்தைகளில், பெரும்பான்மையானவர்கள் பெண்கள். 244,000 முதல் 325,000 அமெரிக்க இளைஞர்கள் பாலியல் சுரண்டலுக்கான ஆபத்தில் இருப்பதாகக் கருதப்படுகிறது. மேலும் அமெரிக்காவில் ஒவ்வொரு ஆண்டும் 199,000 சிறுவர்கள் பாலியல் சுரண்டல் சம்பவங்கள் நிகழ்கின்றன.குழந்தைகள் கடத்துபவர்களின் மிகப்பெரிய இலக்குகளில் பள்ளிகளும் ஒன்றாகும்.

குழந்தைகள் என்பவர் யார்? 
சாதி, மதம்,பால், மொழி, சொத்து, நிறம், பிறப்பு, ஊனம் போன்ற எந்தவித வேறுபாடுகளுமின்றி 18 வயதிற்கு உட்பட்ட அனைவரும் குழந்தைகள்.

குழந்தை உரிமைகள் மீதான ஐ.நா. உடன்படிக்கை 
1989-நவம்பர் மாதம் குழந்தை உரிமைகள் மீதான உடன்படிக்கையை ஐக்கிய நாடுகள் அவை அறிவித்தது. 54 சரத்துக்களை உள்ளடக்கிய இந்த உடன்படிக்கையில் கூறப்பட்டிருக்கும் குழந்தை உரிமைகள் அனைத்தும் மனித உரிமைகளாகும். 1992-டிசம்பர் மாதம் நம் நாடும் ஐ.நா.உடன்படிக்கையில் கையொப்பமிட்டு நம் குழந்தைகளுக்கு உரிமைகளை வழங்க பொறுப்பேற்றது. குழந்தைகளுக்கு வாழும் உரிமை, பாதுகாப்பு உரிமை, வளர்ச்சி உரிமை,பங்கேற்பு உரிமை உள்ளது.

குழந்தை சுரண்டல் முறைகள் 
 அடமானம் வைத்தல்
 பாலியல் தொழிலில் ஈடுபடுத்துதல்
 ஆபாச படங்கள் எடுக்க பயன்படுத்துதல்
 பிச்சை எடுக்க வைத்தல்
 ஆபத்தான தொழிலில் ஈடுபடுத்துதல்
 முழுநேர வீட்டு வேலை
 பண்ணை சார்ந்த வேலைகள்
 சிறுதொழில் மற்றும் கைத்தொழில்களில் ஈடுபடுத்தல்

குழந்தை சுரண்டல் - பாதிப்பு 

 குழந்தை பருவம் சுதந்திரம் பறிபோதல் 
 தனிமை நிலை
 உடல் பாதிப்பு
 பாலியல் துன்புறுத்தல்
 பெரியோரின் துன்புறத்தல்
 நோய் தாக்கம்
 உழைப்பு சுரண்டல்
 குழந்தை கடத்தல்

குழந்தை பாதுகாப்பு சட்டம் 
 அரசியல் அமைப்பு சாசனத்தின் தொடர்புடைய கோட்பாடுகள்: 
 14-வது கோட்பாடு சட்டத்தின் முன் அனைவரும் சமம்.
 15-வது கோட்பாட்டின்படி எந்த ஒரு குழந்தையையும் பாகுபடுத்தக் கூடாது.
 சுரண்டப்படுதல்பொருளாதாரம் காரணமாக நிராதரவாக விடப்படுதலிலிருந்து காப்பாற்ற 30-ன் பிரிவுகள் 
 24-வது கோட்பாட்டின்படி 14 வயதிற்கு உட்பட்ட குழந்தைகளை தொழிற்சாலைகளில் அனுமதிக்கக்கூடாது.
 21யு-யின்படி 6 முதல் 14 வயது வரை கட்டாய இலவச கல்வி.

இவ்வற்றையும் காண்க 

சிறுவர்களுடனான பாலியல் முறைகேடு
புலன் விசாரணை கூட்டாட்சிப் பணியகம்
மாந்தக் கடத்துகை

மேற்கோள்கள் 

 IACAC-International Agency for Crimes Against Children

மேலும் படிக்க

வெளி இணைப்புகள் 

 

பாலியல் வல்லுறவு
மனித உரிமைகள்
மனித உரிமை மீறல்கள்
துப்புரவு முடிந்த மதுரை மாவட்ட ஆசிரியர்கள் தொடங்கிய கட்டுரைகள்
கோலும்பு நதி

ருமேனியாவின் மினிஸ் ஆற்றின் கோலாம்பு ஆறு அல்லது கொலம்பூ ஆறு ஆகும்.

குறிப்புகள் 
 Administrația Națională Apelor Române - Cadastrul Apelor - București
 Institutul de Meteorologie și Hidrologie - Rîurile României - București 1971
 Trasee turistice - județul Caraș

வரைபடங்கள் 
 Munții Anina 
 Harta Județului Caraș-Severin 

உருமேனியா ஆறுகள்
நாலுமாவடி

நாலுமாவடி (Naalumavadi) தமிழ்நாட்டின்  தூத்துக்குடி மாவட்டம், திருச்செந்தூர் வட்டம், ஆழ்வார்திருநகரி ஊராட்சி ஒன்றியம், நாலுமாவடி ஊராட்சியில் உள்ள ஒரு  சிற்றூர் ஆகும்.  இது இந்திய தீவகத்தின் சுமார் 90 வ  அகலாங்கிலும் 780   நெட்டாங்கிலும் அமைந்துள்ளது.  இங்கு சுமார் 1378 குடுமபங்களும், 5486 பேர் மக்களும் வாழ்கின்றனர். இக்கிராமம் நான்கு பெரிய மாந்தோட்டங்களின் மத்தியில் அமையப்பெற்றுள்ளது.  நான்கு மாமரங்களின் நிழலில் என இவ்வூர் பெயர் பெற்றது.

சமயம்

இந்து மக்கள் பெரும்பான்மையாக இருந்தாலும் , கிறித்தவர்களும்ம் முசுலிம்களும் பலர் வாழ்கின்றனர்.  முசுலிம்களுக்குத் தனி தெருக்களும் உள்ளன.  இங்கு பல இந்து கோயில்களும்,  ஓர் ஆலயமும், ஒரு மசூதியும் உள்ளது. அருள்மிகு பாதக்கரை சுவாமி கோவில் (கீழநாலுமாவடி) வயல்களின் நடுவே மிகவும்  அழகாக அருள்புரிந்து கொண்டிருக்கின்றார் அருகே உள்ள துணை கிராமமான (லெட்சுமிபுரத்தின்) முதன்மைச் சாலையில் குடிகொண்டுள்ள எல்லைச்சாமி (அருள்மிகு முனியசுவாமி சுடலைமாடன் திருக்கோவிலின்) பக்தி அளப்பறியது இக்கோவிலின் சக்தியை கிராம மக்களிடம் கண்டிப்பாக நாம் கேட்டு அறிந்துகொள்ள வேண்டும்.

சுற்றுச்சூழல்
இச்சிறு அழகிய கிராம்ம், நெல் வயல்கள், மாமத்ர தோப்புகள், ஒரு வசந்த நீருற்றால் சூழப்பட்டுள்ளது.  தாமிரபரணி ஆற்று கால்வாய் கடம்பா குளம் வழியாக இக்கிராமத்தின் நடுவே பாய்கிறது.

பள்ளிகள்
 கணேசன் மேல்நிலைப்பள்ளி, பணிக்கநாடார் குடியிருப்பு
 காமராஜர் மேல் நிலைப்பள்ளி
 TDTA நடுநிலைப்பள்ளி

நாலுமாவடியின் துணை கிராமங்கள்
 கீழநாலுமாவடி
 லெட்சுமிபுரம்
 பணிக்கநாடார்குடியிருப்பு
 சுவாமிநகர்
 சுந்தரராஜபுரம் 
 திருமலர்புரம்
 சண்முகபுரம்
 குரும்பூர்
 வாளைசுப்பிரமணியபுரம்

போக்குவரத்து வசதிகள்
அருகில் உள்ள தொடருந்து நிலையம்
 குரும்பூர்  - 1  கிலோ மீட்டர்
 தூத்துக்குடி  -  35 கிலோ மீட்டர்
 திருநெல்வேலி  - 40 கிலோ மீட்டர்
 திருசெந்தூர்  -  17 கிலோ மீட்டர்

மேற்கோள்
http://www.geolysis.com/place-info.php?p=542015718&k=480447352
Redeems, Jesus. "Mohan C. Lazarus". Jesus Redeems. Retrieved 14 January 2014.
http://www.jesusredeems.com/Meeting_Schedule.asp
http://www.onefivenine.com/india/villages/Tuticorin/Alwarthirunagari/Nalumavadi
http://www.onefivenine.com/india/villages/Tuticorin/Alwarthirunagari/Nalumavadi

வெளிபுற இணைப்புகள்
https://en.wikipedia.org/wiki/Nalumavadi
http://www.jesusredeems.com
http://www.abundantblessing.in
http://www.nalumavadi.net
http://www.onefivenine.com/india/villages/Tuticorin/Alwarthirunagari/Nalumavadi

	
தூத்துக்குடி மாவட்டத்திலுள்ள கிராமங்கள்
துப்புரவு முடிந்த சிவகங்கை மாவட்ட ஆசிரியர்கள் தொடங்கிய கட்டுரைகள்
கொட்டையுருவுளி

கொட்டையுருவுளி அல்லது கொட்டையுரு (Caryopsis) என்பது தவாரவியலில் ஒரு எளிய உலா்கனி வகையாகும். இது ஒற்றைச் சூலிலையினைக் கொண்ட மேம்மட்ட சூற்பையிலிருந்து உருவான சிறிய ஒற்றை விதையுடன் கொண்ட உலரா வெடியாக் கனியாகும். இதில் கனித்தோல் விதையுறையுடன் இணைந்து காணப்படுகிறது. இந்தக்கனி நிலைத்துள்ள பூவடிச் செதிலாலும், பூக்காம்புச் செதிலாலும் மூடப்பட்டுள்ளது எ.கா: நெல்.

கொட்டையுருவுளி கனிகள் தானியங்கள் என அழைக்கப்படுகிறது. இவ்வகையானது கோதுமை, நெல், சோளம் ஆகியவற்றை உள்ளடக்கிய போயேசி அல்லது கிராமினி குடும்பத்திற்கு உரிய கனி வகையாகும்.

மேற்கோள்கள்

கனியமைப்பியல்

துப்புரவு முடிந்த ஈரோடு மாவட்ட ஆசிரியர்கள் தொடங்கிய கட்டுரைகள்
தமிழக ஆசிரியர்கள் தொடங்கிய தாவரவியல் கட்டுரைகள்
வால்ட்டர் ரேலி

சர் வால்ட்டர் ரேலி (Sir Walter Raleigh, 1554 – 29 அக்டோபர் 1618)  முதலாம் எலிசபெத் காலத்தில் வாழ்ந்த இராணுவ வீரர், கடலோடி கவிஞர், உரைநடை எழுத்தாளர், அமெரிக்கக் குடியேற்றங்களை ஏற்படுத்துவதில் ஆர்வம் காட்டியவர்.  தனது ஓய்வு நேரத்தை வேதியியல் பரிசோதனைகள் செய்வதிலும், வரலாறு எழுதுவதிலும்   செலவிட்டார்.

படைப்பு
உலக வரலாறு ( History of the World )
இவ்வரலாற்று நூல் புதுக்கருத்துகளையும் பொருள் விளக்கத்தையும் கொண்டுள்ளது.

மேற்கோள்
வெங்கடேசன், க.  வரலாற்று வரைவியல், வி.சி.பதிப்பகம், இராஜபாளையம்.

1618 இறப்புகள்
ஆங்கிலேய மக்கள்
சர் பட்டம் பெற்றவர்கள்
நாடுகாண் பயணிகள்
பிரித்தானியக் கவிஞர்கள்
தூக்கிலிடப்பட்டவர்கள்
இந்திய தேசிய வேதியியல் ஒலிம்பியாடு

இந்திய தேசிய வேதியியல் ஒலிம்பியாடு (The Indian National Chemistry Olympiad) இந்தியாவில் வேதியியல் துறைக்காக நடத்தப்படும் ஒரு தேர்வு நிகழ்வாகும்.  

இந்திய தேசிய வேதியியல் ஒலிம்பியாடு தேர்வின் எழுதுத் தேர்வு ஒவ்வோர் ஆண்டும்  சனவரி மாதத்தின் இறுதியில் தொடங்கி  பிப்ரவரி மாதம் வரை நடைபெறுகிறது. இந்திய வேதியியல் ஆசிரியர் கூட்டமைப்பு இத்தேர்வை நடத்துகிறது. 11,12 ஆம் வகுப்பில் படிக்கும் பள்ளி மாணவர்கள் முதலில் நவம்பர் மாதத்தில் நடைபெறும் தேசிய வேதியியல் தகுதித் தேர்வு எழுதி தகுதி பெற வேண்டும். தேசிய வேதியியல் தரத்தேர்வில் பங்கேற்கும்  30,000 எண்ணிக்கைக்கும் மேற்பட்ட மாணவர்களிள், 1% மாணவர்கள் மட்டுமே ஒலிம்பியாடு தேர்வுக்கு தெரிவு செய்யப்படுகிறார்கள். 

தகுதிக்கான எழுத்துத் தேர்வில் இருந்து 35 மாணவர்கள் தேர்வு செய்யப்படுகின்றனர். இதிலிருந்து 30 மாணவர்கள் தேர்ந்தெடுக்கப்பட்டு மும்பையிலுள்ள ஓமி பாபா அறிவியல் கல்வி மையத்தில் நடைபெறுகின்ற நோக்குநிலை-மற்றும்-தேர்வு-முகாமிற்கு அனுப்பப்படுகின்றனர்.  

இந்திய தேசிய வேதியியல் ஒலிம்பியாடு போட்டிக்கு தகுதிபெறும் பெரும்பாலான மாணவர்கள் பன்னிரண்டாம் வகுப்பை முடித்தவர்கள். இருப்பினும், சில சந்தர்ப்பங்களில், மாணவர்கள் பதினொன்றாம் அல்லது பத்தாம் வகுப்பு முடிவிலும் தேர்ந்தெடுக்கப்படுகிறார்கள். 

நோக்குநிலை-மற்றும்-தேர்வு-முகாம் வேதியியல், கோட்பாடு மற்றும் பரிசோதனையில் கடுமையான பயிற்சி மற்றும் சோதனை ஆகியவற்றைக் கொண்டுள்ளது. பன்னாட்டு வேதியியல் ஒலிம்பியாடு போட்டியில் இந்தியாவை பிரதிநிதித்துவப்படுத்த இங்கு சிறந்த நான்கு பேர் தேர்வு செய்யப்படுகின்றனர். 

தேர்ந்தெடுக்கப்பட்ட இக்குகுழு ஒலிம்பியாடு போட்டிக்கு புறப்படுவதற்கு முன்பு ஓமி பாபா அறிவியல் கல்வி மையத்தில் வேதியியல் கோட்பாடு மற்றும் சோதனைகளில் கடுமையான பயிற்சியை மேற்கொள்கிறது.

மேற்கோள்கள்

வெளியிணைப்புகள்
 Information about India at the Science Olympiads 

துப்புரவு முடிந்த சேலம் மாவட்ட ஆசிரியர்கள் தொடங்கிய கட்டுரைகள்
வேதியியல்
கோபி மீன்

கோபி மீன்கள் என்பது 800க்கும் மேற்பட்ட சிறப்பினங்களைக் குறிக்கும் பொதுவான பெயர். எலும்புடைய மீன்கள் பெர்சிமார்ஷ் என்னும் வரிசையிலும் கோபியாய்டி என்னும் உள்வரிசையிலும் இடம் பெறுபவை. பொதுவாக அளவில் சிறியவை. பெரும்பாலான முதிர் நிலைக் கோபி மீன்கள் 10 செ.மீ நீளமாகவோ அதற்கு குறைவாகவோ  இருக்கும். தற்பொழுது காணப்படும் மிகச்சிறிய முதுகெலும்புடைய உயிரி பிலிப்பைன் பண்டாக மிக்மியா என்னும் கோபி மீனாகும். நீளம் சுமார் 13 மி.மீ ஆகும்.

ஊன் உண்ணிகள். உலகம் முழுதும் காணப்படும். பெரும்பாலானவை கடலடிப் பகுதியில் வாழ்பவை.

பல வண்ணங்களில் காணப்படும் ஒளி ஊடுருவும். உடல் படிகத் தன்மையுடையது.இம்மீன்கள் மணல்,சேற்றுப் பகுதிகளின் வலைகளில் வாழ்பவை. காலிஃபோர்னியாவிலுள்ள சிறிய குருட்டுக் கோபி மீன்கள் பிற உயிரிகளுடன் சேர்ந்து வாழ்பவை. பெரிய மீன்களின் செவுள்களில் ஒட்டிக் கொண்டுள்ள ஒட்டுண்ணிகளை அகற்றித் தூய்மை செய்கின்றன.

முட்டை ஈடுபவை. இம்முட்டைகள் நீரிலுள்ள கடினப் பொருள்களாகிய பாறைகள், மெல்லுடலிகளின் ஓடுகள் ஆகியவற்றுடன் ஒட்டிக்கொண்டிருக்கும்.

கோபியஸ் பாலினிமா தமிழகக் கடற்கரைப் பகுதிகளில் காணப்படும் கோபி மீனாகும். உடல் ஊதா படர்ந்த கருமை. வால் துடுப்பின் தொடக்கத்தில் மேற்பகுதியில் வெள்ளை அல்லது மஞ்சள் நிற விளிம்பைக் கொண்ட கரும்புள்ளி போன்ற அமைப்புக் காணப்படும். தலை ஓரளவு தட்டையாகவும் முகம் உருண்டையாகவும் இருக்கும். தாடைகள் சமநீளமுடையவை. கீழ்தாடையின் அடிப்பகுதிகளில் சிறிய நீட்சிகள் உள்ளன. சிறிய பற்கள் இருக்கும்.

மேற்கோள்கள் 

மீன்கள்
ரோகிணி பொறியியல் மற்றும் தொழில்நுட்ப கல்லூரி

தமிழ்நாட்டிலுள்ள கன்னியாகுமரி மாவட்டத்தில் ரோகிணி பொறியியல் மற்றும் தொழில்நுட்ப கல்லூரி நாகர்கோவிலில் இருந்து 14 கி.மீ தூரத்திலுள்ள அஞ்சு கிராமத்தில் உள்ளது.

அண்ணா பல்கலைக்கழகம், சென்னையின் கீழ் அங்கீகாரம் பெற்று அகில இந்தியதொழில்நுட்ப கல்வி கவுன்சில்கீழ்  இக்கல்லூரி இந்தியாவின் முதல் 5 வது பல்கலைக்கழகங்களில் ஒன்றாக திகழ்கின்றது.

இக்கல்லூரியில் 5 யூ.ஜி. படிப்புகள் மற்றும் 4 பி.ஜி உள்ளன.

வெளி இணைப்புகள் 
 
இக்கல்லுாி நாகர்கோவிலில் இருந்து 15 கிமீ தொலைவிலுள்ள அஞ்சு கிராமத்தில்அமைந்துள்ளது.  கல்லூரியின் மொத்த கட்ட பரப்பளவு சுமாா் 4 லட்சம் சதுர அடி.

வழங்கப்படும் படிப்புகள்

இளநிலைபட்ட படிப்பு (4 வருடம்) 
 மின் மற்றும் மின்னியல் பொறியியல்
 கணினி அறிவியல் மற்றும் பொறியியல்
 மின்னணு மற்றும் தகவல் தொடர்பு பொறியியல்
 இயந்திர பொறியியல்
 கட்டுமானப் பொறியியல்

முதுநிலைபட்ட படிப்பு 
 தெர்மல் பொறியியல்
 கணினி அறிவியல் மற்றும் பொறியியல்
 மின் தொடர்பாடல் அமைப்பு
 கட்டுமான பொறியியல் மற்றும் மேலாண்மை

மேற்கோள்கள் 

கன்னியாகுமரி மாவட்ட பல்கலைக்கழகங்களும் கல்லூரிகளும்
கனிம நீர்

கனிம நீர் (Mineral water) என்பது ஒரு கனிம நீரூற்றில் இருந்து கிடைக்கும் தண்ணீராகும். தாதுக்கள், உப்புகள் மற்றும் கந்தகச் சேர்மங்கள் போன்ற பல்வேறு கனிமங்கள் இதில் சேர்ந்திருக்கும். கனிம நீரூற்றில் கிடைக்கும் கனிம நீரில் ஏராளமான வாயுக்களும் இடம்பெற்றிருக்கலாம். இவ்வாயுக்களின் இருப்பு அல்லது இல்லாமைக்கு ஏற்ப கனிமநீரின் தோற்றம் மாறுபடலாம்.  

பாரம்பரியமாக கனிம நீர் அவற்றின் நீரூற்று மூலங்களில் பயன்படுத்தப்பட்டது அல்லது நுகரப்பட்டது. குளியல், குளியல் சிகிச்சை அல்லது பொழுதுபோக்கிற்காக இக்கனிமநீர் முதன்மையாக பயன்படுத்தப்பட்டது. நிலத்திலிருந்து கனிம நீர் வெளிப்படுவதும், அந்நீரை உடல் நலத்திற்கு ஏற்றதாகக் கருதி மக்கள் அதை அருந்தச் செல்வதும் காலங்காலமாகப் பின்பற்றப்பட்டது. இவ்விடங்கள் மருந்து நீரூற்றுகள் என்றும், இங்கு மேற்கொள்ளப்படும் சிகிச்சை குளியல் மருத்துவம் என்ற பெயராலும் அழைக்கப்பட்டன. 

இன்று, நுகர்வுக்காக கனிமநீர் புட்டிகளில் அடைக்கப்படுவது மிகவும் பொதுவான நடைமுறையாகி உள்ளது. தண்ணீரை நேரடியாக அணுகுவதற்காக கனிமநீர் தளத்திற்கு பயணம் செய்வது இப்போது அசாதாரணமானதாக மாறியுள்ளது. மேலும் பல சந்தர்ப்பங்களில் பிரத்தியேக வணிக உரிமை, உரிமைகள் காரணமாக சாத்தியமில்லாமலும் போகிறது. கனிமநீர் என்ற பெயரில் 4,000 எண்ணிக்கைக்கும் மேற்பட்ட வணிகப் பெயரில் தண்ணீர் உலகளவில் வணிக ரீதியாக கிடைக்கின்றன.

பல இடங்களில் "கனிம நீர்" என்பது குழாய் நீருக்கு மாறாக, புட்டிகளில்  கார்பனேற்றம் செய்யப்பட்ட  நீர் அல்லது சோடா தண்ணீரைக் குறிக்கப் பயன்படுத்தப்படுகிறது.

உட்கூறுகள் 

தண்ணீரில் கால்சியம் மற்றும் மக்னீசியம் அயனிகள் அதிகமாகக் கலந்திருந்தால் அது கடினநீர் எனப்படுகிறது. குறைவாக கால்சியம் மற்றும் மக்னீசியம் அயனிகள் கரைந்திருந்தால் அந்நீர் மென்மையாக இருப்பதாகவும் விவரிக்கப்படுகிறது. 

ஒரு மில்லியனுக்கு குறைந்தது 250 பாகங்கள்  திடப்பொருட்கள் கரைந்திருக்கும் நீர் கனிம நீராகும் என்று அமெரிக்க உணவு மற்றும் மருந்து நிர்வாகம் கனிமநீரை  வகைப்படுத்துகிறது. 

ஐரோப்பிய ஒன்றியத்தில், நீர் மூலத்தில் புட்டிகளில் அடைக்கப்படும் நீரை அல்லது குறைந்தபட்ச சிகிச்சைக்கும் உட்படுத்தப்படாத நீரை கனிம நீர் என்று கூறுகிறார்கள்.

மேலும் காண்க
 புட்டித் தண்ணீர்
 குடி நீர்
 நீர்த் தரம்

மேற்கோள்கள்

புற இணைப்புகள்

 Bottled Water of the World: Worldwide Bottled Water Brands Listed by Country
 Eupedia: List of European mineral water brands with mineral analysis
 

 துப்புரவு முடிந்த சிவகங்கை மாவட்ட ஆசிரியர்கள் தொடங்கிய கட்டுரைகள்
நீர்
ஹரிபிரசாத் சௌரசியா

பண்டிட் ஹரிபிரசாத் சௌராசியா (Pandit Hariprasad Chaurasia, பிறப்பு 1, சூலை 1938) என்பவர் இந்திய பாரம்பரிய புல்லாங்குழல் இசைக் கலைஞர் ஆவார். இவர் பாரம்பரிய இந்துஸ்தானி இசையில் பன்சூரி என்ற ஒரு இந்திய  புல்லாங்குழல் வாசிக்கிறார்.

ஆரம்ப வாழ்க்கை 
இந்தியாவின், உத்தரப்பிரதேச மாநிலம், அலகாபாத்தில் ஹரிபிரசாத்  பிறந்தார். அவருடைய ஆறு வயதில் அவரது தாயார் இறந்தார்.  தந்தையின் உதவி இல்லாமல் இசையைக்  கற்றுக் கொள்ள வேண்டியிருந்தது, ஏனெனில் அவரது தந்தை ஹரிபிரசாத்தை மல்யுத்த வீரராக்க விரும்பினார். அவர் தனது தந்தையாருடன் அகதாவுக்கு சில சமயம் மூலும் அழைத்துச் சென்றார், எனினும் அவர் அவரது நண்பரின் வீட்டிலேயே அவர் இசைப் பயிற்சி பெற்றார்.

தொழில் 
ஹரிபிரசாத்  தனது அண்டை வீட்டாரான பண்டிட் ராஜராமுவிடம் 15 வயதில் குரல் இசை கற்றுக் கொண்டார். பிறகு, வாரணாசியில் பண்டிட் போலன்நாத் பிரசன்னாவிடம்  எட்டு ஆண்டுகளுக்குப் பிறகு அவர் புல்லாங்குழலில் இசை வாசிக்க கற்றுக்கொண்டார். அவர் 1957 இல் ஒடிசா மாநிலத்தில் உள்ள, கட்டாக் வானொலி  நிலையத்தில் பணியில் சேர்ந்தார் மற்றும் ஒரு இசையமைப்பாளராகவும்  கலைஞராகவும் பணியாற்றினார்.  பின்னர், அகில இந்திய வானொலியில் பணிபுரிந்த போது, பாபா அலாவுதீன் கானின் மகள் அன்னபூர்ணா தேவிக்கு வழிகாட்டினார்.

தனிப்பட்ட வாழ்க்கை 
கமலா மற்றும் அனுராதாவை திருமணம் செய்து கொண்டார். அவருக்கு மூன்று மகன்கள் வினய், அஜய், ராஜீவ், ஐந்து பேத்தி மற்றும் ஒரு பேரன்.

பிரபலமான கலாச்சாரத்தில் 
2013 ஆம் ஆண்டு ஆவணப்படமான பன்சூர் குருவில், சௌராசியாவின் வாழ்க்கை மற்றும் மரபு ஆகியவற்றைக் கொண்டதாக எடுக்கப்பட்டது இந்த ஆவணப்படமானது  ராஜீவ் சௌராசியாவால் இயக்கப்பட்டு, இந்திய அரசின் தகவல் மற்றும் ஒளிபரப்பு அமைச்சகத்தின் பிலிம்ஸ் பிரிவால் தயாரிக்கப்பட்டது.

மேற்கோள்கள் 

1938 பிறப்புகள்
வாழும் நபர்கள்
சங்கீத நாடக அகாதமி விருது பெற்றவர்கள்
புல்லாங்குழல் கலைஞர்கள்
இந்துஸ்தானி இசைக் கலைஞர்கள்
உத்தரப் பிரதேச நபர்கள்
ஜேம்ஸ் மில்

யேம்சு மில் (James Mill, பிறப்பு: ஜேம்சு மில்னி (James Milne, 6 ஏப்ரல் 1773 – 23 சூன் 1836) என்பவர் இசுக்கொட்லாந்தைச் சேர்ந்த வரலாற்றாளரும், பொருளியலாளரும், அரசியல் கோட்பாட்டாளரும், மெய்யியலாளரும் ஆவார். இவர் ரிக்கார்டியன் பொருளியல் பள்ளியின் நிறுவனர்களில் ஒருவராகக் கணிக்கப்படுகிறார். இவரது மகன் யோன் மில் ஒரு குறிப்பிடத்தக்க தாராளமய, பயனெறிமுறைக் கோட்பாட்டு மெய்யியலாளர் ஆவார்.

யேம்சு மில் இந்தியாவுக்கு எப்போதும் சென்றிருக்கவில்லை, ஆனாலும், 1818 ஆம் ஆண்டில் பிரித்தானிய இந்தியாவின் வரலாறு என்ற ஆவணத்தை எழுதி வெளியிட்டுப் பெரும் புகழ் தேடினார். இவரே முதன் முதலில் இந்திய வரலாற்றை இந்து, முசுலிம், பிரித்தானியா என மூன்று பகுதிகளாகப் பிரித்தார்.

எடின்பரோ பல்கலைக்கழகத்தில் பயின்று அறிவொளி இயக்கத்தால் ஈர்க்கப்பட்ட இவர் தாராளமனப் போக்குடையவராகவும், பயன்பாட்டுக் கோட்பாட்டளராகவும் திகழ்ந்தார். இந்தியாவின் தலைமை ஆளுநர் வில்லியம் பென்டிங்கு பிரபு கொண்டு வந்த 1833 பட்டயச் சட்டத்துக்கான ஆவணத்தை இவர் எழுதினார்.

குறிப்புகள்

மேற்கோள்கள்

வெளி இணைப்புகள் 
 James Mill 
 Stanford Encyclopedia of Philosophy entry

1773 பிறப்புகள்
1836 இறப்புகள்
பிரித்தானிய மெய்யியலாளர்கள்
இசுக்காட்லாந்து மக்கள்
பிரித்தானிய இறைமறுப்பாளர்கள்
பிரித்தானியப் பொருளியலாளர்கள்
பிரித்தானிய வரலாற்றாளர்கள்
பிரித்தானிய இந்தியவியலாளர்கள்
எடின்பரோ பல்கலைக்கழக முன்னாள் மாணவர்கள்
இயற்பியல் காலம்

இயற்பியல் காலம் (Time in physics) என்பது அதனுடைய அளவீட்டால் அளவிடப்படுகிறது. கடிகாரம் காட்டும் அளவை காலத்தின் அளவாகக் கொள்ளலாம்.  காலமும் நீளம் நிறை அடிப்படை அளவுகளை போலவே இதுவும் ஸ்கேலார் அளவாகும். இயற்பியலில் உள்ள கருத்துக்களான இயக்கம், இயக்க ஆற்றல், முடுக்கம் போன்ற பல கருத்துக்கள் காலத்தை சார்ந்தே உள்ளன. காலத்தை கடைப்பிடிப்பது என்பது தொழில்நுட்ப மற்றும் அறிவியல் சார்ந்த பிரச்சனை என்பதுடன் அவற்றை பதியவைப்பதும் அடிப்படையாகும்.

காலத்தின் அலகு: 
காலத்தை எஸ்.ஐ அலகு முறையில் வினாடி என்ற அலகால் அளக்கிறோம். இதனை (வி) என்ற எழுத்தால் குறிக்கிறோம்.

இயந்திர கடிகாரங்கள் 
மடாதிபதியான ரிச்சர்ட் (1292-1366) 1330 ஆம் ஆண்டில் ஓர் இயந்திர கடிகாரத்தை உருவாக்கினார்.

மின்காந்தவியல் மற்றும் ஒளியின் வேகம் 
1864 ஆம் ஆண்டில், ஜேம்ஸ் கிளார்க் மாக்சுவெல் (1831-1879) மின்சாரம் மற்றும் காந்தவியல் பற்றிய ஒருங்கிணைந்த கோட்பாட்டை முன்வைத்தார். அந்த இரண்டு நிகழ்வுகளுடன் தொடர்புடைய அனைத்து சட்டங்களையும் அவர் நான்கு சமன்பாடுகளாக இணைத்தார். டெல் இயக்கியினைப் பயன்படுத்தும் இந்த திசையன் கால்குலஸ் சமன்பாடுகள் (  ) மின்காந்தத்திற்கான மாக்சுவெல்லின் சமன்பாடுகள் என அழைக்கப்படுகின்றன.

வெற்று இடத்தில் (அதாவது, மின்னூட்டம் இல்லாத இடம் ), சமன்பாடுகள்  SI அலகுகளைப் பயன்படுத்தி வடிவத்தை எடுக்கின்றன.

இதில்  E என்பது மின்சாரப் புலம்

B என்பது காந்தப் புலம்

சான்றுகள் 

நேரம் காத்தல்
காலம்
இயற்பியல் கோட்பாடுகள்
உள் ஒட்டுச் சதைக்கனி

கல் பழம் (Drupe) என்பது ஒரு உள் ஒட்டுச் சதைக் கனியாகும். இதன் வெளிப்புற சதைப்பகுதி (கனிவெளித்தோல் மற்றும் கனி நடுத்தோல் அல்லது சதைப்பகுதி) ஒரு ஒற்றை ஓடாகும் (குழி, கல் அல்லது பைாின்) கனி உள்தோல் கடினமான விதைப்பகுதியாகவும் மாறியுள்ளது. இவை கனிகள் ஒரு தனிப்பூவின் ஒரு சூலக இலை அல்லது பலசூலக இலைகள் இணைந்து உண்டாகிய தனிச்சூலகத்திலிருந்து மேல்மட்ட சூற்பையிலிருந்து உருவாகிறது.  (பாலிபைாினசு கல்பழம் இதற்கு விதிவிலக்கு).

ஒரு உள் ஒட்டு சதைக்கனியின் பண்பு மிகக்கடினமான லிக்கினபைடு, கல் அல்லது குழி பூவின் கருப்பை சுவாிலிருந்து பெறப்படுகிறது.  திரள்கனிகளில் ஒவ்வொரு கனியும் ஒரு உள் ஒட்டு சதைக்கனியாகும். (ராஸ்பொிபோன்றவை) இது ட்ருப்லெட் எனவும் மொத்தமாக சோ்த்து பொி எனவும் அழைக்கப்படுகிறது.

மற்ற சதைப்பற்றுள்ள பழஙகளில் விதையைச் சுற்றி கடினமான விதைத்தோல் காணப்படுகிறது. இவ்வைகயான கனிகள் உண்மையான உள் ஒட்டு சதைகனிகள் அல்ல. உள் ஒட்டு சதைக்கனிகளை உருவாக்கும் சில பூக்கும் தாவரங்கள் காபி, இலந்தை, மாம்பழம், ஆலிவ், பிஸ்தா, சப்போட்டா, பெரும்பாலான பனைக்குடும்ப தாவரங்கள் (தேங்காய், போிச்சை பனை போன்றவை) பாதாம் (கனி நடுத்தோல் தோல்போன்றது)  செர்ரி, பிளம், ஏப்ரிக்காட் முதலியன ஆகும். ட்ருபேசியஸ் என்ற வாா்த்தை உள் உட்டு சதைக்கனிகள் உடைய கனிகளுக்கு பொருந்தும். எனினும் முற்றிலும் பொருந்தாது.

காட்சிமேடை

மேற்கோள்கள்

வெளி இணைப்புகள்

 Identification Of Major Fruit Types
 Fruits Called Nuts
 

பழங்கள்
கொட்டைகள்
துப்புரவு முடிந்த ஈரோடு மாவட்ட ஆசிரியர்கள் தொடங்கிய கட்டுரைகள்
தமிழக ஆசிரியர்கள் தொடங்கிய தாவரவியல் கட்டுரைகள்
சமப்படுத்தப்பட்ட மாதாந்திர தவணை

சமநிலைப்படுத்தப்பட்ட மாதாந்திர தவணை (Equated monthly installment, சுருக்கமாக:இஎம்ஐ) என்பது "வட்டி மற்றும் அசல் சேர்ந்த ஒரு சமமான தொகையை கணக்கிட்டு,  மாறாத கடன் தொகையை, குறிப்பிட்ட காலக்கெடுவுக்குள் செலுத்தி தீர்க்கும் ஒரு நிதி சார்ந்த கணக்கீட்டு முறையாகும்." கடனாக வாங்கியத் தொகை, அதற்கான வட்டி விகிதம் மற்றும் அதனைத் திருப்பிச் செலுத்தும் காலம் போன்றவற்றை அடிப்டையாகக் கொண்டு கடன்காலம் முழுவதும் ஒவ்வொரு மாதமும் மாறாத அளவில் இந்த தொகை நிர்ணயிக்கப்படும்.

கணிதவியல் முறை

இந்த இஎம்ஐ ஆனது பின்வருமாறு கணித கணக்கீடு முறையில் வரையறுக்கப்படுகிறது.

or, equivalently,

இதில் P என்பது கடன் தொகையையும், A என்பது  தவணை தொகையையும், r என்பது 100 ஆல் பிரிக்கப்பட்ட வருடாந்திர வட்டி விகிதம் (மாதாந்திர தவணைகளாக இருந்தால் வருடாந்திர வட்டி விகிதம் 12 ஆல் பிரிக்கப்படும்), மற்றும் n என்பது தவணை காலத்தையும் குறிக்கும். காலம் மாதங்களாகவோ, குறிப்பிட்ட இடைவெளியுள்ள நாட்களாகவோ இருக்கலாம்.

பயன்கள்
அடமானக் கடன், வீட்டுக் கடன், தனிநபர் கடன் மற்றும் வாகனக் கடன் போன்ற காலக்கெடு உள்ள கடன்களை திருப்பி செலுத்தவும், ஒவ்வொரு மாதமும் தங்கள் கடனுக்கு எவ்வளவு பணம் செலுத்த வேண்டும் என்பதை கடனாளிகள் துல்லியமாக அறிந்து கொள்ளவும், அதன்மூலம் தனிநபர்களின் வரவுசெலவு நிர்வாகத்தை திறமையாக செய்யவும் பயனளிக்கிறது.

மேற்கோள்கள்

வங்கியியல்
துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
தனிநபர் நிதி
அர்னால்ட் ஜோசப் டாயின்பீ

அர்னால்ட் ஜோசப் டாயின்பீ (Arnold Joseph Toinbee 14 ஏப்பிரல் 1889–22 அக்டோபர் 1975) பிரிட்டனைச் சேர்ந்த நூலாசிரியர், வரலாற்றாசிரியர் ஆவார்.

லண்டனில் பிறந்த அர்னால்ட் டாயின்பீ 1950-60களில் பரவலாக அறியப்பட்டவர். இவர் எழுதிய வரலாற்றாய்வு  என்னும் நூல் 12 மடலங்களைக் கொண்டது. உழைக்கும் மக்களின் நலன்களை உயர்த்த எழுதிய அறிஞர் என்றும் பாராட்டப்படுபவர்.
உலகில் போர்களும் பூசல்களும் ஒழிந்து மனித இனத்தில் ஒற்றுமை தழைக்க வேண்டும்  என்று கூறினார்.

பணிகள் 
" மேற்கின் கேள்விகள் " என்ற  நூலை கிரேக்கத்திலும், டர்க்கியிலும் எழுதியுள்ளார்.  லண்டன் பொருளியில் பள்ளியின், பன்னாட்டு வரலாற்று பேராசிரியராக இருந்தார். ராயல் பன்னாட்டு நிகல்வுகளின் நிறுவனத்தில் ( R I I A )  அயல்நாட்டு ஆராய்ச்சித் துறையின்  இயக்குநராக இருந்துள்ளாா் ( 1939 - 43 )   அயல்நாட்டுத் து றையின் ஆராய்ச்சிப் பிாிவின் இயக்குநராக இருந்துள்ளாா் (1943-46).

நூல் விற்பனை 
10 தொகுதிக் கொண்ட இவருடய வரலாற்றின் ஆராய்ச்சி  (Study  of  History ) 1935 இல் அஎமாிக்காவில் மட்டும் 7000 பிரதிகள்  விற்கப்பட்டுள்ளன.  பின்னா் இவற்றின் சுருக்க நுால்களை வெளியிட்டபோது அமெரிக்காவில் மட்டும் 3 லட்சம் பிரதிகள் விற்றுள்ளன. இவாின் வெளியீடுகள்  எண்ணிலடங்காதைவ.  அவற்றில் சில
 வரலாற்றின்   ஆராய்ச்சி ( 12 தொகுதிகள் )
 பெல்ஜியம்  பிரான்ஸ்  பல்கேயா போன்ற பல நாடுகளின் வரலாற்றையும் தனித்தனியாக எழுதியுள்ளாா்
 மாற்றமும்  பழக்கமும்  (1966)
 இறப்பு பற்றி மனிதனின் கவலை (1968)
 எதிா் காலத்தில் தப்பி வாழ்வது (1971)
 மனித இனமும் தாய் பூமியும்  (1976)
 பன்னாட்டு நிகழ்வுகள் பற்றி பல வெளியீடுகள்
இவருடைய நினைவாக இவா் பெயாில்  டாயின் பீ  பாிசு நிறுவனம் நிறுவப்பட்டுள்ளது (1987).  வரலாறு மற்றும் சமுக அறிவியலில் மிகச் சிறந்த ஆராய்ச்சியாளா்களுக்கு இப்பாிசு வழங்கப்படும். இரண்டாண்டுகளுக்கு  ஒரு முறை வழங்கப்படுகிறது.

மேற்கோள் 

வரலாற்றாசிரியர்கள்
ஆங்கிலேய மக்கள்
வானவன்மாதேவி

வானவன்மாதேவி, இந்தியாவின் தமிழ்நாடு மாநிலத்தில், நாகப்பட்டினம் மாவட்டத்தில் உள்ள ஒரு கிராமமாகும். இந்த கிராமத்தின் மக்கள் தொகை 5120. இங்கு விவசாயம் மற்றும் மீன்பிடித்தல் முக்கிய தொழிலாக உள்ளது. இந்த கிராமத்தின் பெயர் இராஜ இராஜ சோழன்- I அவர்களின் தாயார் பெயரிலிருந்து பெறப்பட்டது. இப் பெயர் அவரின் நினைவாக, புகழ் பெற்ற காலமேகபுலவரால், இந்த கிராமத்திற்கு வழங்கப்பட்டது. வானவன் மாதேவி கடை ஏழு வள்ளல்களுள் ஒருவரான பாரியின் வம்சத்தைச் சேர்ந்தவர். 
தமிழ்நாடு மாநிலத்திலுள்ள ஊர்களும் நகரங்களும்
வில்லியம் கோட்டை

"வில்லியம் கோட்டை" .(இக்கோட்டைக்கு  "சேதுவா கோட்டை" என்ற பெயரும் உண்டு) என்பது கேரளாவின், திருச்சூர் மாவட்டத்தில் உள்ள செட்டுவாவில் அமைந்துள்ள ஒரு கோட்டை ஆகும்.

டச்சுக் கிழக்கிந்தியக் கம்பனியால்  1766 ஆம் ஆண்டில் கொச்சி இராஜ்ஜியத்தின் அனுமதியுடன் இந்த கோட்டை கட்டப்பட்டது.  கோட்டையை கோழிக்கோடு இரச்சிய மன்னரான சாமூத்திரி மன்னர் கைப்பற்றினார். அதன் பின்னர் திப்பு சுல்தான் சாமூத்திரி மன்னரைத் தோற்கடித்து "திப்பு சுல்தான்" கோட்டையாக மறுபெயரிட்டார். இந்த கோட்டை பல முறை பிரித்தானிய பேரரசு, டச்சு கிழக்கு இந்தியா கம்பெனி, மைசூர் இராஜ்ஜியம், கோழிக்கோடு சாமூத்திரிகள் மற்றும் கொச்சின் இராஜ்ஜியம் ஆகியவற்றால் கைப்பற்றப்பட்டது.

துப்புரவு முடிந்த காஞ்சிபுரம் மாவட்ட ஆசிரியர்கள் தொடங்கிய கட்டுரைகள்
திருச்சூர் மாவட்டத்திலுள்ள சுற்றுலாத் தலங்கள்
மைக்கேல் ஒல்மெர்ட்

மைக்கேல் ஒல்மெர்ட் (Michael Olmert) (பிறப்பு 1940)  மேரிலாந்து பல்கலைக்கழகத்தில் ஆங்கிலப் பேராசிரியராக பணியாற்றியவரும், எழுத்தாளரும் ஆவார். இவர் வாசிங்டன், டி. சி.யில் பிறந்தார். பிரித்தானிய இலக்கியத்தில் தனித்துவத்துடன் காணப்பட்டார். மேரிலாந்து இடைக்கால ஆங்கிலத்தில் முனைவர் பட்டம் பெற்றார். இவர் நேசனல் ஜியோகிராபிக் தொலைக்காட்சி நிறுவனத்திற்கு பல தொலைக்காட்சித் திரைப்படங்களை எழுதியுள்ளார். காலனித்துவ வில்லியம்ஸ்பர்க் பத்திரிக்கைக்கும் பல கட்டுரைகள் எழுதியுள்ளார்.

இவர் 90க்கும் மேற்பட்ட தொலைக்காட்சி நிகழ்ச்சிகளும், இரண்டு நாடகங்களும், இரண்டு புத்தகங்களும் எழுதியுள்ளார். டிஸ்கவரி தொலைக்காட்சியால் இவரது பணிக்கு 3 எம்மி விருதுகள் வழங்கப்பட்டன. முதல் முறை 2001 ஆம் ஆண்டில் அல்சொஸொரஸ் – வாக்கிங் வித் டைனோசரஸ் ஸ்பெஷல் என்பதற்கும், 2002இல் வாக்கிங் வித் பிரீஹிஸ்டோரிக் பீஸ்ட்ஸ் என்ற படைப்பிற்கும், மூன்றாவதாக 2006இல் பிபோர் த டைனோசரஸ் என்ற பணிக்கும் பெற்றுள்ளார்.

ஷேக்ஸ்பியர் மற்றும் லோபஸ் மற்றும் கிரேட் கிரியேட்டிங் நேச்சர் என்ற தலைப்பில் இவர் இரண்டு நாடகங்களை எழுதியுள்ளார். மேலும் மில்டன்ஸ் டீத் அன்ட் ஓவிட்ஸ் அம்பர்லா (1996) மற்றும் த ஸ்மித்சோனியன் புக் ஆப் புக்ஸ் (1992) என்ற இரு நூல்களையும் எழுதியுள்ளார்.

2005இல் மேரிலாந்து பல்கலைக்கழகத்தின் சகாவாக இணைந்தார். இவர் தற்போது மேரிலாந்தில் உள்ள விட்டேனில் வசித்து வருகிறார்.

மேற்கோள்

 "English's Olmert Wins Third Emmy". University of Maryland: Office of University Communications. 2006-08-22. Retrieved 2008-08-30. 
 http://www.imdb.com/name/nm0647431/bio 
 http://www.emmys.com/shows/allosaurus-walking-dinosaurs-special

வெளியிணைப்புகள்
Official Bio From the University of Maryland
University of Maryland Hall of Fame Inductions, 2005

 துப்புரவு முடிந்த சிவகங்கை மாவட்ட ஆசிரியர்கள் தொடங்கிய கட்டுரைகள்
ஆங்கில எழுத்தாளர்கள்
என் காற்றழுத்தத்திலிருந்து கடிதங்கள்

என் காற்றழுத்தத்திலிருந்து வந்த கடிதங்கள் (பிரெஞ்சு: Lettres de mon moulin) 1869 ஆம் ஆண்டில் முதலில் அல்ஃபோன்ஸ் டூடட் எழுதிய சிறுகதைகளின் தொகுப்பாகும். சில கதைகள் முன்னர் பத்திரிகைகளில் அல்லது லீ பிகாரோ மற்றும் எல்'வென்மெமென் 1865 ஆம் ஆண்டின் ஆரம்பத்தில்.
கதைகள் அனைவருமே முதல் நபரில் எழுத்தாளர் கூறியுள்ளனர், பொதுவாக ஒரு பாரிசியன் வாசகரை உரையாடுகிறார்கள். பாரிசில் இருந்து தனது வீட்டிற்கு இடம்பெயர்ந்த ஆசிரியர், புரூன்ஸ்ஸில் தனது புதிய வாழ்க்கையைப் பற்றியும், கோர்சிகா மற்றும் பிரஞ்சு அல்ஜீரியாவிற்கான அவரது பயணங்களையும் பற்றிய சிறுகதைகள் பற்றி கூறுகிறார். ஒளிமயமானதாக கருதப்படுகிறது, மற்றும் பெரும்பாலும் ஒரு பித்து நாக்கு-ல்-கன்னத்தில், கதைகள் தெற்கு பிரான்சில் ப்ரோவென்ஸ்கல் ஃபோல்கேட்டலுக்கான தினசரி நிகழ்வுகளிலிருந்து வேறுபடுகின்றன, மேலும் பெரும்பாலும் ப்ரோவென்ஸ்ஸின் சிறப்பியல்புகள் மற்றும் தவறான குறிப்புகள் ஆகியவை இடம்பெறுகின்றன.

என் காற்றிலிருந்து கடிதங்கள் சில நேரங்களில் டாடெட் மிக முக்கியமான வேலை என்று கருதப்படுகிறது. பல பிரஞ்சு, குறிப்பாக தெற்கில், இது உள்ளூர் கலாச்சாரம் வர்ணம் பூசுவதற்காக படம்பிடிக்கப்படுகிறது.

அதே பெயரில் ஒரு பிரெஞ்சு மொழி திரைப்படம் 1954 இல் மார்செல் பகோல் நான்கு கதைகளை உருவாக்கியது: "தி லோ லோ லோஸ்", "த டிபாட் காஷர் தி அலிசீர்", "தி குக்கக்னன் இன் ப்ளாஸ்ட்" மற்றும் "த சீக்ரெட் ஆஃப் மாஸ்டர் கார்னிலை".

முக்கியமில்லாத 
பெல்ஜிய காமிக் எழுத்தாளர் மிட்டே புத்தகத்தில் 1979-1985 ஆண்டுகளில் மூன்று தொகுதிகளில் ஒரு நகைச்சுவைத் தழுவலானார், இது டச்சு, பிரஞ்சு மற்றும் பிரெஞ்சு மொழியின் லீஜ் மொழியில் வெளியிடப்பட்டது.

மேலும் படிக்க 
 ஹரே, ஜெஃப்ரி ஈ. (1982). "தி யூனிட்டி ஆஃப் லேட்டர்ஸ் டி மன் மவுலின்," பத்தொன்பதாம் நூற்றாண்டு பிரெஞ்சு ஆய்வுகள், தொகுதி. 10, எண் 3/4, ப. 317-325.

மேற்கோள்கள்

வெளி இணைப்புகள் 
 இண்டர்நெட் காப்பகத்தில் என் மில் இருந்து கடிதங்கள் (ஸ்கேன் செய்யப்பட்ட புத்தகங்கள் அசல் பதிப்புகள் சித்தரிக்கப்பட்ட வண்ணம்)
 லெஸ் லெட்டர்ஸ் டி மோன் மவுலின் (1954), திரைப்பட விமர்சனம், நியூ யார்க் டைம்ஸ், டிசம்பர் 19, 1955. (பிரெஞ்சு)
 என் காற்றழுத்தத்திலிருந்து கடிதங்கள், ஆடியோ பதிப்பு: தொடக்க மற்றும் இறுதி பகுதி

பிற மொழி வார்த்தைகளைக் கொண்ட கட்டுரைகள்
நீலகண்ட சிவன்

நீலகண்ட சிவன் (1839-1900) ஒரு கருநாடக இசையமைப்பாளர் ஆவார். இவர் சாதாரண இசைப் பயிற்சியைப் பெறவில்லை என்றாலும், இவரது பாடல்கள் ஆழ்ந்த தொழில்நுட்ப அறிவாற்றலை வெளிப்படுத்துகின்றன. நீலகண்ட சிவன் நாகர்கோவில் பகுதியிலுள்ள வடிவீசுவரத்தில் 1839 ஆம் ஆண்டில்  பிறந்தார். பழைய திருவாங்கூர் தலைநகரான பத்மநாபபுரத்தில் தங்கினார். இவரது தந்தை சுப்பிரமணிய ஐயர் பத்மநாபபுரம் நீலக்கண்டசுவாமி கோவிலில் ஒரு அதிகாரியாக இருந்தார். சிவனின் தாயார் அழகம்மாள்.

நீலகண்ட சிவன் ஒரு சில ஆண்டுகளுக்கு ஒரு கிராமப் பஞ்சாயத்துத் தலைவராகப்  பணியாற்றினார். மதப் பழக்கங்களை பின்பற்ற இந்த தொழிலை விட்டுவிட்டார்.

இவரது சில பாடல்கள்
 சம்போ மகாதேவ சரணம் (இராகம் பௌலி)
 ஆனந்த நடமாடுவார் தில்லை அம்பலம் தன்னில் (பூர்விகல்யாணி)
 என்றைக்கு  சிவக்கிருபை வருமோ (முகாரி)
 என்ன வந்தாலும் நான் உன்னை மறப்பதில்லை (காம்போதி)
 ஒருநாள் ஒரு பொழுதாகிலும் சிவனை உச்சரிக்க  வேணும் (கமாசு)
 வா வா கலைமதி (சங்கராபரணம்)
 ஓராறு முகனே (ரீத்திகௌளை)
 கடைக்கண் பாரையா (தர்பார்)
 சிவனை நினைத்து துதி (காம்போதி)
என்பவை மிகவும் பிரபலமான பாடல்கள் ஆகும்.

மேற்கோள்கள் 

1839 பிறப்புகள்
1900 இறப்புகள்
கருநாடக இசைக் கலைஞர்கள்
கன்னியாகுமரி மாவட்ட நபர்கள்
19 ஆம் நூற்றாண்டுக் கருநாடக இசைக் கலைஞர்கள்
குறைவான முக்கோணம்

லெஸ்ஸரின் முக்கோணம் என்பது வாய்க்குழிக்குள் காணப்படும் மூன்று துணைமண்டல முக்கோண அமைப்புகளில் ஒன்றாகும்.   ஹைப்போகுளோஸல் நரம்பு, மற்றும் டைகேஸ்டரிக் தசையின் முன்புற மற்றும் பின்புற பகுதிகளை  எல்லைகளாக கொண்ட இந்த முக்கோணப்பகுதி , 1846 முதல் 1925 வரை வாழ்ந்த லாடிஸ்லஸ் லியோன் லெஸ்ஸர் என்ற ஜேர்மன் அறுவை சிகிச்சை நிபுணரின் பெயரால்அழைக்கப்படுகிறது.

டிகாஸ்ட்ரிக் தசையின் முன்புற பகுதி மற்றும் இடைநிலை தசைநார் போன்றவை இதன் கீழ் எல்லையை உருவாக்குகிறது, ஹைபோகுளோசல் நரம்பு மற்றும் இம்முக்கோணத்தின் பின்புற எல்லை டிகாஸ்ட்ரிக் தசையின் இடைநிலை தசைநார் மைலோஹாய்டு தசையின் பின்புற விளிம்பினால் உருவாகிறது. இதன் தளம் ஹைக்ளோசஸ் மற்றும் மைலோஹாய்டு தசைகளால் உருவாகிறது.

மேற்கோள்கள்

உடற்கூற்றியல்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
சார்லஸ் டார்வின் அறக்கட்டளை

சார்லசு டார்வின் அறக்கட்டளை (Charles Darwin Foundation) என்பது 1959ஆம் ஆண்டில் ஐக்கிய நாடுகள் கல்வி, அறிவியல், பண்பாட்டு நிறுவனம் மற்றும் பன்னாட்டு இயற்கைப் பாதுகாப்புச் சங்கம் ஆகிய அமைப்பின் முயற்சியின்கீழ் நிறுவப்பட்டது. சார்லஸ் டார்வின் ஆராய்ச்சி மையம் இந்த அறக்கட்டளையின் தலைமையகமாக செயல்படுகிறது. அறிவியல் ஆராய்ச்சி மற்றும் சுற்றுச்சூழல் கல்வியை ஊக்குவிக்குவிப்பதை நோக்கமாகக் கொண்டு இந்த அறக்கட்டளை செயல்படுகிறது.
சார்லஸ் டார்வின் அறக்கட்டளை எக்குவோடரில், கலாபகோசு, சாண்டா குரூசு தீவு, புவேர்ட்டோ அயோராவில் அமைந்துள்ளது.

சார்லஸ் டார்வின் ஆராய்ச்சி நிலையம்
சார்லஸ் டார்வின் ஆராய்ச்சி நிலையம் சார்லஸ் டார்வின் அறக்கட்டளையால் இயக்கப்படும் ஓர் உயிரியல் ஆராய்ச்சி நிலையமாகும். இவ்வாராய்ச்சி நிலையம் கலிபகோஸ் தீவுகளில் உள்ள பியூர்டோ அயோரா கிராமத்தில் அகாடமி விரிகுடாவின் கரையோரத்தில் அமைந்துள்ளது. 1959 ஆம் ஆண்டு நிறுவப்பட்டு 1964 ஆம் ஆண்டு நாட்டுக்காக அர்பணிக்கப்பட்ட ஆராய்ச்சி நிலையம் ஆகும். இயற்கை வரலாற்றினை விளக்குவதற்காகவும், கலாபகோஸ் தீவுகளின் பாதுகாப்பு கல்விக்காகவும் திட்டங்கள் மேற்கொள்ளப்படுகின்றன.

நோக்கங்கள்
 அறிவியல் ஆராய்ச்சி மற்றும் சுற்றச்சூழல் கல்வியில் பாதுகாப்பு 
 கலை ஆராய்ச்சி மற்றும் கண்கானிப்பு திட்டங்கள்
 கலாபாகோஸ் தேசிய பூங்கா சேவை 
 கலாபாகோஸில் பாதுகாப்பு மற்றும் இயற்கை ஆதார விவகாரங்களுக்கான பிரதான அரசாங்க அதிகாரியாக செயல்படுவது.
 சுற்றுச்சூழலியல் பற்றிய நல்ல புரிதல் மற்றும் தீவுகளில் இயற்கை வளங்களின் மேலாண்மை.
 விஞ்ஞான ஆய்வுகளை மேம்படுத்துதல், வடிவமைத்தல் மற்றும் நடைமுறைப்படுத்துதல்.
 தீவுகளில் விஞ்ஞான ஆய்வு மற்றும் கல்வி சம்மந்தப்பட்ட திட்டங்களை செயல்படுத்துதல்.
 2002 ஆம் ஆண்டில் இந்நிறுவனத்திற்கு சர்வதேச காங்மோஸ் பரிசு வழங்கப்பட்டது.

படங்கள்

மேற்கோள்

வெளிபுற இணைப்புகள்
 Charles Darwin Foundation

சூழலியல் அமைப்புகள்
எக்குவடோர்
துப்புரவு முடிந்த சிவகங்கை மாவட்ட ஆசிரியர்கள் தொடங்கிய கட்டுரைகள்
தமிழக ஆசிரியர்கள் தொடங்கிய தாவரவியல் கட்டுரைகள்